Aké magnézium užívať v tehotenstve
Dobrý deň,som v 16tt tehotenstva+mám tetániu.Dr mi kázala užívať 3x denne magnerot.V ňom však 1 tableta obsahuje iba 32.8mg horčíka,čo vlastne nezodpovedá odporúčanému dennému dávkovaniu horčíka v tehu.Prosím aké magnézium je vhodné, aby dávka bola dostačujúca?V strave toľko horčíka denne nemám.
Dobrý deň,
ďakujeme za Vašu otázku.
Magnerot je liek s obsahom minerálneho prvku horčíka s veľmi dobrou vstrebateľnosťou. Jeho užívanie je vhodné aj u tehotných žien, o dávke však rozhoduje ošetrujúci lekár na základe celkového zdravotného stavu a na základe zváženia prínosu pre Vás a prípadného rizika pre Vaše dieťa. Na jeho zvýšený príjem preto odporúčam prioritne prispôsobiť stravu a v prípade, že by dávka magnézia nebola v liečbe tetánie dostačujúca, o prehodnotení dávky je potrebné sa poradiť s Vašim gynekológom.
Prajem pekný zvyšok dňa.
S pozdravom
PharmDr. Veronika Kiabová